cyanic-selkie/wikianc huggingface dataset:
Kartografie
Kartografie na die 19e-eeuse tegniese omwenteling
Aan die einde van die 17e eeu het die ontwikkeling van die sterrekunde en die geodesie (aardmeetkunde) gelei tot beter geografiese plekbepaling. In die 18e eeu het die landmeetkunde ontwikkel, waardeur lande in die geheel in kaart gebring kon word. Met die koms van die litografiese drukproses aan die begin van die 19e eeu is die kaartdrukproses baie verbeter en dit kon vinniger gedoen word.
Opmeting
Dikwels word naas die geografiese koördinatestelsel, wat meestal uit geboe Iyne bestaan, ook 'n reghoekige koördinatestelsel op die basiskaart aangebring. Hierdie twee aspekte vorm saam die meetkundige grondslag van die basiskaart, wat dan deur die kartograaf verder verwerk en aangevul word met kaartsimbole en name. Die simbole word in die kaartlegende verklaar.
Topografiese kaarte
Die doel van die topografiese kaart is om so volledig moontlik 'n beeld te gee van die sigbare topografiese voorwerpe aan die aardoppervlak. Die skaal, dit wit se die verhouding van die afstand tussen twee punte op die kaart tot die ware afstand tussen hierdie punte op aarde, Iê gewoonlik tussen 1:10000 en 1 :250 000. Omdat die ruimte op die kaartoppervlak beperk is en dit buitendien verwarrend raak as daar te veel merktekens is, word ŉ legende opgestel waarvolgens die kaarttekens (riviere, mere, plantegroei, stede, lughawens, ensovoorts) verklaar word. Om die baie gegewens makliker leesbaar te maak, is die hoogte- of kontoerlyn meestal in bruin, die riviere in blou en plantegroei in groen gedruk.
Kaartprojeksie
Daar bestaan allerlei variasies op hierdie indeling, soos byvoorbeeld die Gallprojeksie, wat eintlik 'n kompromis is omdat dit nie eg vorm- en oppervlaktegetrou is nie, maar ook nie hierdie aspekte so erg verwring soos wanneer daar op die korrektheid van projeksie. Le die as van die keel of die silinder of die raakpunt van die raakvlak in die ewenaarvlak, word dit 'n transversale projeksie genoem. As die asse 'n willekeurige stand inneem, word 'n skewe projeksie verkry.
Spesiale kaarttipes
- Die paleogeologiese kaart. Op hierdie kaart word aangedui hoe die geologiese kaart daar sou uitgesien het as die boonste lae nie daar was nie.
- Die struktuurkontoerkaart. Die diepte van die kruin (soms van die basis) van 'n laag ten opsigte van ŉ verwysingsvlak (byvoorbeeld seevlak) word hierop aangedui. Veral by voorgenome boorwerk is hierdie kaart van die uiterste belang.
Lugfoto's
Soms maak digte plantegroei waarneming moeilik, maar op sigself gee dit 'n beeld van die soort gesteentes wat in die gebied voorkom, asook van die grondwaterstand. Op grond van die inligting wat uit die foto's verkry word, kan die geoloog besluit waar hy moontlik nader ondersoek wil gaan instel. Die vraag na grondstowwe is die vernaamste rede waarom daar vandag oor uitgestrekte gebiede intensiewe geologiese navorsing gedoen word.
Laos
Laos (Lao: ລາວ, Lāo, [láːw]), amptelik die Demokratiese Volksrepubliek Laos (ສາທາລະນະລັດ ປະຊາທິປະໄຕ ປະຊາຊົນລາວ, Sathalanalat Paxathipatai Paxaxôn Lao), is 'n landingeslote land in Suidoos-Asië. Dit beslaan 'n oppervlakte van 236 800 km² en het 'n bevolking van 7 749 595 in 2022 gehad.
George Mathews (akteur)
George Mathews (10 Oktober 1911 – 8 November 1984) was 'n Amerikaanse akteur. Hy was bekend vir sy rolle in die rolprente Pat and Mike (1952), The Last Wagon (1956), en Gunfight at the O.K. Corral (1957), en in die televisiereeks The DuPont Show of the Month (1957).
Smaak
By die mens begin smaakwaarneming vervaag rondom 50-jarige ouderdom as gevolg van die verlies aan tongpapillae en 'n algemene afname in speekselproduksie.
Dans
Wisselwerking
Met die verdwyning van tradisionele kleredrag en ou sedes en gewoontes het die volksdans baie van sy sinrykheid verloor. Ballet het ná die opbloei van die Romantiek net 'n starre en sinlose tradisie geword. Isadora Duncan het egter 'n vernuwing gebring en die ideaal van die Griekse dans in ere herstel. Daarmee het sy 'n nuwe drang tot skoonheid en lewende uitdrukkingsvermoë geskep.
Moderne dans
Die Denisshawn Company, gestig in in 1915 deur Ruth St. Denis en Ted Shawn, was in die VSA as die bakermat van moderne dans beskou. Een van hul dansers, Martha Graham, het die geselskap in 1923 verlaat en self begin lesgee. In 1926 het sy saam met haar leerlinge voorstellings gegee wat tans as die eerste manifestasie van moderne dans beskou word. Vandag word moderne dans naas ballet as 'n aparte dissipline beskou.
Laos
Etniese verdeling
Belangrike stamme is die Hos, Meos of Hmong, soos hulle hulleself noem, Mans, Khos, Lolos en Yaos. Die Meos-stam is bekend van wee sy strydvaardigheid en die verbouing van opium in die gebied tussen die Rooi- en die Swartrivier. Die Laos noem die minderheidsgroepe Kha (slawe) omdat hulle 'n minderwaardige posisie in die samelewing beklee en feitlik geen ontwikkeling toon nie. Ander minderheidsgroepe is Han-Chinese (ongeveer 35 000), wat hoofsaaklik in die stede woon, Viëtnamese (Annamiete), Indiërs en Europeërs, hoofsaaklik Franse wat hoër geskoolde arbeid verrig, en sedert die Verenigde State se optrede in Viëtnam ook Amerikaanse raadgewers.
Die verskillende bevolkingsgroepe praat ook verskillende tale. Die Yaos praat Lao, 'n Thai-taal en die amptelike taal van Laos. Die Meos, Hos, Khos en Yaos in die noorde van Laos praat Sino-Tibettaanse tale, terwyl die bergvolke Mon-Khmer-dialekte praat. Frans word steeds as voertaal in regerings- en handelskringe gebruik. Wat godsdiens betref, is daar ook geen eenvormigheid in Laos nie. Die Laos is Theravada-Boeddhiste, terwyl die bergvolke oorwegend natuuraanbidders is. Die Theravada-Boeddhisme is 'n vroeë vorm van Boeddhisme en is minder metafisies as later vorme. Die Rooms-Katolieke geloof het sowat 24 000 aanhangers.
Religie
Theravada-Boeddhisme is die belangrikste godsdiens, gevolg deur klein minderhede soos Satsana Phi en Christene.
Vryheidspark
Kritiek
Van die kritiek teen die park sluit in:
Verskeie ander besware is deur AfriForum en ander organisasies geopper.
Bipolêre gemoedsteuring
Bipolêre gemoedsteuring het vroeër bekend gestaan as maniese depressie vanweë die gemoedsveranderings vanaf 'n opgewekte "maniese" toestand tot 'n toestand van algehele depressie. Die uitermatige gemoedskommelings wat lyers aan dié steuring ervaar, is vir hulle ontstellend en ontredderend en veroorsaak dat hulle nie normaal in die samelewing kan funksioneer nie.
Voorkoms
Volgens Amerikaanse statistieke raak bipolêre gemoedsteuring minder as een persent van die volwasse bevolking. Die gemiddelde ouderdom waarop die siekte begin, is 21 jaar. 'n Vyf- tot tienjaargaping kom dikwels voor tussen die ouderdom waarop die siekte begin en die ouderdom waarop vir die eerste keer aangemeld word vir behandeling.
Buikholte
Die organe van die buikholte is:
Marlize Hobbs
Marlize Hobbs (*6 Mei 1972, Louwna –) is 'n bekroonde Suid-Afrikaanse skrywer. Sy verower onder meer die Eugène Marais-prys met haar debuut novelle, Flarde. Hobbs is ook bekend vir haar bydrae tot die LitNet webblad.
Supernova
Tipe II
Tipe II-supernovas kan verder in tipe II-P- en tipe II-L geklassifiseer word volgens hul ligkurwes (’n grafiek van ligsterkte teenoor tyd) ná die ontploffing. Tipe II-L toon ’n bestendige (lineêre) afname van die ligkurwe, terwyl tipe II-P ’n stadiger afname (plato) toon, gevolg deur ’n normale afname. Dit is vermoedelik die gevolg van verskille in die buitenste lae van sterre.
Deelstate van Meksiko
Meksiko bestaan uit 31 deelstate (Spaans: Estados) en die federale distrik Meksikostad (Distrito Federal).
Harry Escombe
As 'n man van groot versiendheid was hy verantwoordelik vir die opbou van die plaaslike militêre magte en stig ook die Natal Naval Volunteers. Hy word lid van die Geheime Raad en ontvang 'n eredoktoraat (L.L.D) van Cambridge. Hy is oorlede op 27 Desember 1899.
Die voorstad Escombe van Durban is na hom genoem.
Sep Smidt
Johann van der Post
Jou pasiënt moet sterf (1967)word Liana van Rhyn versoek om een van haar pasiënte ’n dodelike inspuiting toe te dien, anders sterf haar niggie. Twee verpleegsters by dieselfde hospitaal wat ná ’n soortgelyke versoek na die polisie gegaan het, word kort daarna vermoor.
Bob Mathias
Bob Mathias (17 November 1930 – 2 September 2006) was 'n Amerikaanse akteur. Hy was bekend vir sy rolle in die rolprente The Bob Mathias Story (1954), China Doll (1958), Minotaur, the Wild Beast of Crete (1960), en It Happened in Athens (1962).
John Axon (akteur)
John Axon (10 September 1960 – 25 Oktober 2008) was 'n Engelse akteur. Hy was bekend vir sy rolle in die televisiereekse The Afternoon Play (2003) en Life on Mars (2006).
Vlaams (taalkunde)
Verskillende taalkundige betekenisse van Vlaams
Afhangende van die definisie wat gebruik word vertoon Vlaams minder of meer verskille met Standaardnederlands, soos amptelik deur die Nederlandse Taalunie bepaal word. Sommige gebruike wat algemeen in België is, maar nie in Nederlands nie, word as geldig omruilbaar beskou en daarom formeel as korrekte Nederlands beskou, terwyl ander in Vlaandere as dialekismes beskou word.
Verkavelingsvlaams
Verkavelingsvlaams word soms as 'n neerbuigende term vir hierdie verskynsel gesien. Voorstanders gebruik soms "Schoon Vlaams" of gewoon "tussentaal".
Ander dialekte
Ten slotte is daar onder die Nederlandse dialekte ook streng Vlaamse dialekte in die taalkundige sin, wat in die ou graafskap Vlaandere (omtrent 'n derde van die Nederlandssprekende gebied in België) gepraat word, waaronder die mees afwykende onderdeel Wes-Vlaams is, wat ook in Zeeuws-Vlaandere, geleë in Zeeland ('n provinsie van Nederland) langs Seeus gepraat word. Dit kan as 'n skakel tussen Hollands en Wes-Vlaams beskou word. In Oos-Vlaandere word Oos-Vlaams gepraat, wat soms as 'n skakel tussen Wes-Vlaams en Brabants beskou word.
Botha Huis
Botha Huis was die amptelike vakansiehuis van die eerste ministers van Suid-Afrika. Nou is dit 'n spoggerige klein hotel.
Sanne Graulund
Sanne Graulund (gebore 29 Mei 1965) is 'n Deense aktrise en komponis. Sy is bekend vir haar rolle in die rolprente Den attende (1996), Besat (1999), en Hvordan vi slipper af med de andre (2007), en in die televisiereeks Taxa (1997).
Ewert Snyman
In die bediening
Hy het steeds begeer om die Woord te verkondig en het ’n aantal jare lank hulpdiens in die Gereformeerde kerk Viljoenskroon gelewer. Daarna het hy, wanneer sy kragte dit toegelaat het, die Woord in die Gereformeerde kerk Orkney verkondig, maar gedurende die laaste paar maande van sy lewe was hy baie swak en siek. Op Sondag 16 Mei 2010 het hy nog die Nagmaal in die Gereformeerde kerk Orkney bedien. 'n Paar dae later het hy 'n vriend en ouderling van Orkney begrawe. 'n Week later het sy gesondheid sodanig verswak dat hy in die intensiewe eenheid opgeneem is. Op die helder wintermiddag van 5 Junie daardie jaar is hyself oorlede.
Vlag van Somalië
Konstruksie
Die vlag van Somalië kan met behulp van die volgende konstruksieplan gereproduseer word:
Ander vlae
Verskeie gebiede van Somalië het hul onafhanklikheid van die sentrale regering verklaar. Somaliland, Jubaland, Suidwes-Somalië, Puntland en die Maakhirstaat gebruik hul eie vlae, terwyl die Noordlandstaat en Galmudug die vlag van Somalië gebruik.
Sacha Baron Cohen
Brüno Gehard
Nog 'n alter ego van Sacha Baron Cohen is "Brüno", 'n flambojante homoseksueele, Oostenrykse mode aanbieder wat dikwels die mense wat hy mesy onbewuste vakke lok om uitdagende stellings te maak en hulself weerspreek, dikwels in dieselfde onderhoud.
Felix Aylmer
Felix Aylmer (21 Februarie 1889 – 2 September 1979) was 'n Engelse akteur. Hy was bekend vir sy rolle in die rolprente The Frog (1937), Hamlet (1948), Ivanhoe (1952), en Separate Tables (1958).
Pekel
Natuurlike voorkoms
Op ander planete kan dit ook voorkom. Die dwergplaneet Ceres het waarskynlik 'n ondergrondse pekeloseaan en op Mars is ook water met hoë konsentrasie soute, veral chlorate waargeneem.
Suid-Afrikaanse siviele ordes en dekorasies: 2002-
'n Nuwe stelsel van nasionale ordes, die hoogste eerbewys wat die President kan toeken aan landsburgers en buitelanders wat belangrike bydraes tot die land gemaak het, is in 2002 in Suid-Afrika bekendgestel. 'n Nuwe stelsel van nasionale ordes, die hoogste eerbewys wat die President kan toeken aan landsburgers en buitelanders wat belangrike bydraes tot die land gemaak het, is in 2002 in Suid-Afrika bekendgestel. Die ordes word toegeken deur die President, bygestaan deur die Direkteur-Generaal in die Presidensie, wat ook dien as die Registrateur van Nasionale Ordes, en die Advieskomitee oor Nasionale Ordes. Die nuwe ordes is geskep in die gees van die simboliese stappe weg van Suid-Afrika se verlede van haat, uitsluiting en diskriminasie op grond van geslag, kleur en geloof. Van die hoofmomente op hierdie pad was reeds die hys van die nuwe Suid-Afrikaanse vlag in 1994 en die indiensneming van 'n nuwe heraldiese wapen op 27 April 2000. Hiermee is 'n nuwe perspektief gebore wat Afrika en sy simbole erken in die geboorte van 'n nuwe Suid-Afrika.
Kerk van Griekeland
Die naam moenie verwar word met die term Grieks-Ortodokse Kerk, wat na verskeie kerke binne die Oosters-Ortodokse Kerk verwys, nie.
Canon EOS 10D
Die Canon EOS 10D is 'n gestaakte 6.3-megapieksel semi-professionele digitale Enkellensreflekskamera, aangekondig op 27 Februarie 2003. Dit vervang die EOS D60, wat ook 'n 6.3-megapieksel digitale SLR kamera is. Dit is opgevolg deur die EOS 20D in Augustus 2004.
Amelda Brand
Lewe en werk
Amelda Brand matrikuleer aan die D.F. Malan Hoërskool in Bellville in die Kaap. Sy studeer drama aan die Universiteit van Stellenbosch en behaal haar M.A.-Drama-graad met ’n tesis oor gemeenskapsteater. Hierna is sy betrokke by die Klein Libertasteater in Stellenbosch en spandeer dan twee jaar in Kanada saam met haar man, ’n dokter. Hulle bly hier in Lac La Biche in die Alberta-provinsie. By haar terugkeer raak sy as aktrise, sanger, poppemeester en regisseur betrokke by gemeenskapsteater by die Klein Libertasteater (waarvan sy tussen 1995–1998 die voorsitter is) en die Breughel-teater in Stellenbosch. Sy werk hoofsaaklik met die groepe Pretty Ladies en Blue Belles, waarvan meeste van die lede op die plaas Nagenoeg naby Stellenbosch woon. Sy werk onder andere hier nou saam met Saartjie Botha en vanaf 1998 is sy regisseur van verskeie produksies van die groepe by die Klein Karoo Nasionale Kunstefees en elders. Oor haar ondervinding met gemeenskapsteater skryf sy later die boek “Drama therapy community intervention among the Western Cape rural poor: setting the stage”. As aktrise tree sy op in opvoerings soos “Rooikêppetjie” in 2002 en “Drie susters: ’n plek” in 2003, terwyl sy as regisseur saam met die Pretty Ladies in 1998 die drama “Hoe issie lewe oor die Krismis” opvoer. In 2004 behartig sy die regie van die drama “Meermin” van Malan Steyn by die Klein Karoo Nasionale Kunstefees.
Skryfwerk
Sy is medeskrywer (saam met Erik de Waal en Angerie van Wyk) van die poppekabaret “Waarvan die mond van vol is” wat in 1994 by die ATKV-Kampustoneelfees opgevoer word. Die stuk handel op een vlak oor die vraatsug en geestelike honger van die mens. Die poppe én manipuleerders word deel van die uitdra van die storielyn, met die poppemeesters wat nie soos normaalweg in die pop se skadu beweeg nie. Sy debuteer as dramaturg in 2002 wanneer haar drama “Vuur” by Aardklop opgevoer word. Hierin ondersoek sy die menslike behoefte aan geestelike sekuriteit en hoe dit deur sekere geestelike leiers misbruik word vir eie gewin. Sy skryf saam met Malan Steyn die drama “Drie susters: ’n plek” wat tydens Aardklop in 2003 naaswenner van die toekenning vir beste teks is en vertolk self ’n belangrike rol daarin. Sy is ook grootliks verantwoordelik vir die teks van “Where’s the love/Watse liefde?” Hierin word liefde met baie dinge vergelyk, onder andere met ’n rivier in vloed wat alles verwoes as dit deur die plek gespoel het. Die liefde maak seer en die liefde bring hoop. Hierdie produksie word ook met die Pretty Ladies op die planke gebring.
Sesnasies-toernooi
Engeland en Wallis hou die rekord vir die meeste volslae toernooititels van die Tuisnasies, Vyfnasies en Sesnasies-toernooie met 39 titels, maar Engeland het met 29 die meeste ongedeelde titels gewen. Sedert die Sesnasies in 2000 ’n aanvang geneem het, het slegs Italië en Skotland die toernooi nog nie gewen nie. Skotland het wel die laaste toernooi van die Vyfnasies in 1999 gewen.
Faroëreilande
Die totale landoppervlakte is ongeveer 1 400 km² in 'n seegebied van 2740 km², met ’n bevolking van 54 000 (in 2022) van wie ’n groot deel in die hoofstad Tórshavn bly. Sowat 90 persent van die bevolking is lede van die Evangelies-Lutherse kerk. Die plaaslike Noord-Germaanse dialekte, verwant aan Yslands, vorm saam ’n aparte taal, gestandaardiseer as Faroëes.
Die Faroëreilande is met Denemarke en Noorweë geassosieer en deur hulle belas tot 1814, toe Noorweë onder die koningskap van Swede gekom het. Skandinawië was in politieke beroering na die Sesde Koalisieoorlog van die Napoleontiese Oorloë, toe die Verdrag van Kiel, wat in 1814 onderteken is, die beheer van die Faroëreilande, Ysland en Groenland aan Denemarke bemaak het. Die Deense handelsmonopolie het in 1856 geëindig.
Allan Boesak
Bediening in die N.G. Kerk
Allan se belangstelling in die godsdiens begin reeds op baie jong ouderdom. Hy word op tien jaar lid van die Vereniging van Christen-Studente, waarvan hy later die nasionale president sou word. Op veertienjarige ouderdom word hy reeds koster van die plaaslike NG Sendingkerk. Hy studeer verder aan die Universiteit van die Wes-Kaapland en aan die Bellville Teologiese Seminarie, waar hy homself in 1967 bekwaam as predikant in die NG Sendingkerk. Reeds in hierdie tyd begin hy in opstand kom teen die rasse-segregasie en die paternalistiese en rassistiese houding wat hy binne die Gereformeerde kerke en die breër samelewing aantref. Hy word in 1968 in die Paarl as predikant georden.
Faroëreilande
Die eilande
Streymoy — Eysturoy — Vágar — Mykines — Suðuroy — Stóra Dímun — Skúvoy — Sandoy — Hestur — Koltur — Nólsoy — Borðoy — Kalsoy — Kunoy — Viðoy — Svínoy — Fugloy.
Canon EOS 30D
Verbeterings
Veranderinge oor die 20D sluit in 'n groter 64 mm (2½ dm) LCD agterskerm, verbeterde sluitermeganisme gegradeer vir 100 000 skote, verbeterde raamkapasiteit, 1/3 stop inkremente vir die spoedsensor en 'n bykomende plekmeter. Hierdie eenheid behou dieselfde sensor as sy voorganger, en alle lense het nog steeds 'n ooghoek van 1.6. Ander veranderinge sluit in 'n groter 11 raam RAW / 30 raam JPEG buffer, en effens vinniger 0.15 sekonde opwarm. Die maksimum raamkoers is dieselfde (5 raam/s), maar 'n laer-spoed 3 raam/s opsie is bygevoeg. Die 30D maak gebruik van die dieselfde aantal outofokuspunte as die 20D (nege), maar het verbeterde algoritmes. Die 30D kan in beide JPEG en RAW.CR2 lêers stoor. Die 30D se lêer nommeringstelsel hou 9 999 beelde in een gids, wat ingestel was met die 5D.
Faroëreilande
Klimaat
Die registrasie van weerkundige gegewens op die Faroëreilande het in 1867 begin.
Flora
’n Paar klein plantasies met plante wat in soortgelyke klimate soos Tierra del Fuego in Suid-Amerika en Alaska versamel is, gedy op die eilande.
Pariser Platz
Unter den Linden
Pariser Platz is 'n vierkantige plein met 'n oppervlakte van sowat 1,5 hektaar wat in die buurt Dorotheenstadt van die Berlynse stadsdistrik Mitte geleë is.
Vanaf 1945 tot die Duitse hereniging in 1990 was die Pariser Platz vlakby die sektoregrens tussen Wes- en Oos-Berlyn geleë en het sedert die bou van die Berlynse Muur in Augustus 1961 deel uitgemaak van die bewaakte sperlyn. Dit was nie toeganklik vir die publiek nie.
Faroëreilande
Ekonomie
11,7% van die Faroëreilande se nasionale begroting kom as ekonomiese hulp van Denemarke, wat ongeveer dieselfde is as 18% van die Faroëreilande se totale uitgawebegroting.
Musiek
Bekende musiekgroepe sluit in Týr, Gestir, The Ghost, Boys In A Band, ORKA, Tveyhundrað, Grandma’s Basement, SIC, en die ontbinde Clickhaze.
Nissan Magnite
Produksiemodel
Dit sal die March in Brasilië vervang nadat die produksie daar gestaak is.
Lughawe Schiphol
Schiphol is die tuishawe van die Nederlandse lugrederye soos KLM, Martinair en Transavia Airlines. Schiphol lê onder die seevlak. Op die plek waar Schiphol nou geleë is was daar 'n vroeër 'n dorp met die naam "Rijk". Die naam "Schiphol" word ook gebruik as pleknaam, sowel as Schiphol-Oost en Schiphol-Rijk.
Herman Kahn
Agtergrond
Kahn is gebore in Bayonne, New Jersey, die seun van Yetta (nee Koslowsky) en Abraham Kahn, 'n kleremaker. Sy ouers was Joodse immigrante uit Oos-Europa. Hy is opgevoed in die Bronx, toe in Los Angeles na sy ouers se egskeiding. Grootgemaak as Jood, het hy later 'n ateïs geword. Hy het die Universiteit van Kalifornië, Los Angeles (UCLA) bygewoon, met die hoofvak as fisika. Gedurende die Tweede Wêreldoorlog is hy deur die weermag gestasioneer as 'n telefoonlynman in Birma. Na die oorlog het hy sy BS-graad by UCLA voltooi en 'n doktorsgraad by Caltech begin. Hy het om finansiële redes opgehou, maar het 'n MSc behaal. Na 'n kort tydjie as eiendomsagent, het hy by die RAND Korporasie aangesluit via sy vriend Samuel Cohen, die uitvinder van die neutronbom. Hy het betrokke geraak by die ontwikkeling van die waterstofbom, in die Lawrence Livermore-laboratorium in Noord-Kalifornië, om nou saam met Edward Teller, John von Neumann, Hans Bethe en Albert Wohlstetter te werk.
Koue Oorlogteorieë
Kahn beskou hierdie teorie onhoudbaar omdat dit onderontwikkeld en moontlik destabiliserend was. Hy het aangevoer dat die New-Look-teorie 'n kernaanval uitgenooi het deur die Sowjetunie 'n aansporing te gee om enige konvensionele gelokaliseerde militêre optrede êrens ter wêreld vooraf te gaan met 'n kernaanval op die Amerikaanse bomwerperbasis, waardeur die Amerikaners se kernbedreiging dadelik vernietig word en die Verenigde State in 'n landoorlog te dwing wat dit probeer vermy het.
Ronel Nel
Lewe en werk
Later sluit sy aan by die redaksie van Rooi Rose as Kunste- en Boekeredakteur. Sy is die skepper van, en ook deelnemer aan, die Oopmond poësie-bekgevegte met musikante wat dan die 'wenners' se gedigte toonset, wat onder andere by Woordfees, Aardklop, Innibos en ander Kunstefeeste aangebied is.
Ortodokse Kerk in Amerika
Geskiedenis
Die Kerk se geskiedenis het in 1794 begin met die aankoms van agt Russies-Ortodokse monnike op Kodiakeiland, Alaska, wat toe deel van Rusland was. Hulle het ’n Christelike sending in Alaska gestig wat ’n gemeente van die Russiese Kerk geword het ’n paar jaar nadat die VSA Alaska in 1867 van Rusland gekoop het. Teen die laat 19de eeu het die Russies-Ortodokse Kerk in ander dele van Amerika gegroei danksy die aankoms van immigrante uit dele van Europa en die Midde-Ooste. Al die mense van verskillende etnisiteite is saamgesnoer in ’n enkele Noord-Amerikaanse gemeente van die Russiese Kerk.
Weens die groot ontwrigting wat die Russiese Rewolusie van 1917 meegebring het, het patriarg Tichon van Moskou in 1920 opdrag gegee dat Russies-Ortodokse kerke buite Rusland beheer van hulle eie kerke neem indien die sentrale administrasie buite aksie gestel word of nie gekontak kan word nie. Sommige van die kerke het dit gebruik as basis vir die verklaring van hul outokefalie sonder dat die sentrale administrasie buite aksie gestel is. Hoewel sommige etniese gemeentes by ander Ortodokse kerke aangesluit het, het baie ander gemeentes in 1924 die administratief selfregerende Russies-Ortodokse Grieks-Katolieke Kerk in Amerika gestig.
Herman Kahn
Kulturele invloed
In The Politics of Ecstasy, het Timothy Leary voorgestel dat Kahn LSD geneem het.
London Aquatics Centre
Wedstryde
Tydens die Somerspele is die volgende dissiplines in die Akwatiese Sentrum beoefen: Tydens die Paralimpiese Somerspele is die volgende sport hier beoefen:
Tweedetaalverwerwing
Hooftrekke
Die vakgebied van tweedetaalverwerwing is ŉ onderafdeling van toegepaste linguistiek. Dit is wydgebaseer en relatief nuut. Net soos met die verskeie vertakkinge van linguistiek, is tweedetaalverwerwing nou verwant aan sielkunde, kognitiewe sielkunde en onderwys. Om die vakgebied te onderskei van die leerproses self, word die terme  tweedetaalverwerwingnavorsing, tweedetaalstudies, en  tweedetaalverwerwingstudies  ook gebruik.
Die term verwerwing is oorspronklik gebruik om die onderbewuste aard van die leerproses uit te lig, maar die afgelope paar jare het leer en verwerwing merendeels sinonieme geword.
Harland and Wolff
Die groeiende vraag na windkragsentrales in kusgebiede het van hierdie segment intussen die belangrikste bedrywigheid van Harland and Wolff gemaak wat driekwart van hul aktiwiteite verteenwoordig. So het die onderneming in November 2016 'n kontrak van Scottish Renewables ter waarde van £20 miljoen gewen om staalfondasies vir die uitbreiding van die East Anglia One-windplaas langs die kus van East Anglia, Engeland te verskaf. Die onderneming doen daarnaas herstel- en ombouwerk aan skepe en veerbote. Sy geriewe word onder die grootstes in Europa gereken en is in staat om van die grootste seevaartuie te hanteer.
Werfkrisis in 2019
Die werf sou oorspronklik reeds op 31 Julie onder administrasie geplaas word. Die Amerikaanse belegger Michael Flacks se onderneming Flacks Group het volgens nuusberigte daarin belang gestel om die werf te oorneem. Die groep besit met Pleuger Industries 'n onderneming in Hamburg wat in 'n verwante bedryf werksaam is.
Diepaartrombose
Tekens en simptome
In 1856 het die Duitse patoloog Rudolf Virchow voorgestel drie prosesse speel saam om aartrombose te bevorder: ’n stadige bloedvloei, ’n hoër risiko van bloedklontvorming en veranderings aan die bloedvatwande. Diepaartrombose begin gewoonlik in die kleppe van die kuit-are, waar daar min suurstof in die bloed is. Verskeie mediese toestande verhoog die risiko vir DAT, onder meer kanker, trauma en antifosfolipidesindroom. Ander risikofaktore sluit in ’n hoë ouderdom, chirurgie, immobiliteit (soos met bedrus, gipsverbande en om op lang vlugte te sit), die gebruik van die voorbehoedpil, swangerskap en genetiese faktore soos ’n bloedgroep anders as tipe O.
Talang-koninginvis
Voorkoms
Die vis is lank en plat. Die rug is donker- tot olyfgroen, die sye is silwer en die pens is wit. Die sye het normaalweg 'n geel skynsel. Daar is ook 'n horisontale lyn op die sye met vyf of meer donker kolle bo die lyn wat kleiner word na agter. Die vis weeg normaalweg minder as 5 kg.
Émile Durkheim
Lewensloop
Durkheim studeer filosofie aan die École normale supérieure in Parys en word daarna 'n onderwyser in die vak aan verskillende Franse middelskole, tot voor sy aanstelling by die universiteit van Bordeaux, waar hy sosiologie en pedagogiek doseer. In die periode tussen 1887 en 1902, die jaar waarin hy hoogleraar word aan die Sorbonne in Parys, bevorder hy homself veral vir die erkenning van sosiologie as 'n akademiese dissipline. Die erkenning kry hy uiteindelik in 1913, toe hy amptelik die eerste sosiologie professor in Europa word.
Anime
Genres
Daar het ook genres ontstaan wat handel oor homoseksuele liefdesverhale. Hoewel dit aanvanklik pornografiese terminologie gebruik, is yaoi (manlike homoseksualiteit) en yuri (vroulike homoseksualiteit) die breë terme wat internasionaal gebruik word om enige fokus op die temas of die ontwikkeling van romantiese homoseksuele verhoudings te beskryf. Voor 2000 is homoseksuele karakters gewoonlik vir komiese effek gebruik, maar sommige werke beeld dié karakters ernstig of simpatiek uit.
Eienskappe
Anime verskil heelwat van ander vorme van animasie deur sy uiteenlopende kunsstyle, animasiemetodes, produksie en proses. Visueel is anime 'n diverse kunsvorm wat 'n wye verskeidenheid van kunsstyle bevat wat van die een skepper, kunstenaar en ateljee na die volgende verskil. Hoewel nie een kunsstyl anime as 'n geheel oorheers nie, deel hulle eenderse eienskappe wat animasietegnieke en die ontwerp van karakters betref.
Musiek
Die opening- en krediete-sekwense van die meeste anime-TV-episodes gaan gepaard met Japannese pop- of rockliedjies, dikwels deur bekende groepe. Hulle word soms met die reeks in gedagte geskryf, maar is ook gemik op die algemene musiekmark, en verwys daarom dikwels net vaagweg of glad nie na die temas of storielyn van die reeks. Pop- en rockliedjies word ook soms gebruik as bykomende musiek ("inlasliedjies") in 'n episode, dikwels om besonder belangrik tonele uit te lig. Meestal word agtergrondmusiek gebruik as 'n bykomende gevoel vir reekse om óf die storielyne aan te dryf óf om bloot spesifieke tonele en geanimeerde sekwense te verfraai. Daarby stel sommige reekse al die betrokke musiek beskikbaar in die vorm van 'n oorspronklike klankbaan.
Bedryf
Anime moet deur maatskappye in ander lande gelisensieer word om wettig uitgereik te kan word. Hoewel anime al sedert ten minste die 1960's deur hul Japannese eienaars gelisensieer is vir gebruik buite Japan, het die praktyk goed gevestig geraak in die VSA in die laat 1970's tot die vroeë 1980's, toe TV-reekse soos Gatchaman en Captain Harlock  van hul Japannese moedermaatskappye gelisensieer is vir verspreiding in die Amerikaanse mark. Die neiging van die Amerikaanse verspreiding van anime het tot in die 1980's voortgeduur met die lisensiëring van titels soos Voltron en die "skepping" van die nuwe reekse soos Robotech deur die gebruik van bronmateriaal uit verskeie oorspronklike reekse.
Die bedryf het sowel lof as veroordeling ingeoes vir fansubs, die toevoeging van ongelisensieerde en ongemagtigde onderskrif-vertalings van anime-reekse of rolprente. Fansubs, wat aanvanklik in die 1980's op VHS-roofkassette versprei is, is sedert die 1990's vryelik aanlyn beskikbaar. Aangesien hierdie praktyk kommer wek oor kopiereg- en plagiaatkwessies, is fansubbers geneig om aan 'n ongeskrewe morele kode te voldoen om anime te vernieitg of nie langer te versprei nie sodra 'n amptelik vertaalde of weergawe met onderskrifte gelisensieer word. Hulle probeer ook om kykers aan te moedig om 'n amptelike afskrif van die produk te koop sodra dit in Engels uitkom, hoewel fansubs gewoonlik voortgaan om dit deur lêerdeelnetwerke te versprei. Nogtans lyk dit of die ontspanne regulasies van die Japannese animasiebedryf geneig is om hierdie kwessies oor die hoof te sien, wat dit toelaat om ondergronds te groei en dit dus in gewildheid laat toeneem totdat daar 'n vraag vir amptelike hoëgehalte-uitgawes vir animasiemaatskappye is. Dit het gelei tot 'n toename in die wêreldwye gewildheid van Japannese animasie, wat verkope van $40 miljoen in 2004 bereik het.
Reginald Bach
Reginald Bach (3 September 1886 – 6 Januarie 1941) was 'n Engelse akteur. Hy was bekend vir sy rolle in die rolprente A Romance of Mayfair (1925), The Hound of the Baskervilles (1931), en Hobson's Choice (1931).
Turbowaaiermotor
Omloopverhouding
Die omloopverhouding is die verhouding tussen die hoeveelheid lug wat deur die "verbypad" stroom in vergelyking met die hoeveelheid lug wat deur die verbrandingskamer stroom. As 'n turbowaaier 'n omloopverhouding van 5 het, beteken dit dat vir elke kilogram lug wat deur die verbrandingskamer stroom, daar 5 kilogram lug deur die verbypad stroom. Vegvliegtuie het dikwels motors met 'n omloopverhouding van minder as 1, maar die motors van die meeste moderne verkeersvliegtuie het omloopverhoudings van 5 of meer.
Olivien
Olivien is 'n mineraal met samestelling. Dit is 'n nesosilikaat. Die eindlede van die mengreeks word forsteriet en fayaliet  genoem en in Engels word dikwels die term Fayalite-Forsterite Series gebruik pleks van olivine.
NG gemeente Deben
Eerste kerkgebou op Kuruman
Kort ná sy koms het die kerkraad besluit dat ds. Geldenhuys op Kuruman moet woon omdat dit destyds al die hoofdorp en die setel van die magistraat was. Vanhier kon die predikant die gemeente makliker bedien. Al was daar net een leraar en dit op Kuruman, het die begeerte na 'n eie kerkgebou sterk in elke wyk geleef, op Kuruman veral sedert 1910. Dié dorp is ook die oudste van die drie nedersettings. Die eerste blanke, ene Johan M. Kok, het hom in 1800 hier kom vestig om sendingwerk onder die swart bevolking te doen. Tswanas het hom in 1808 vermoor by die huis wat hy vir hom naby die Oog gebou het.
Spoor-swerwer
Identifikassie
Die vis word tot 16 cm lank. Die lyf is bruin aan die rugkant, die twee sye is lig wit en daar is twee bruin strepe wat oranje word na agter, wat vanaf die snoet tot by die stert strek. Daar is 'n prominente swart kol met 'n wit rant op die voorste dorsale vin.
Elektroniese tolvordering
Elektroniese tolvordering (kortweg e-tol) het ten doel om die vertraging op tolpaaie uit te skakel deur tolgeld elektronies in te vorder. E-tol bepaal of die motors wat verby ry ingeskryf is by die program, handhaaf waarskuwings vir diegene wat nie is nie, en debiteer die rekening van geregistreerde motoreienaars elektronies sonder dat hulle hoef stil te hou op die tolroete.
Internationales Congress Centrum Berlin
Die Internationales Congress Centrum Berlin (ICC Berlin) in die stadsbuurt Westend van die Berlynse stadsdistrik Charlottenburg-Wilmersdorf is een van die grootste kongres- en konferensiesentrums ter wêreld. Die gebou met 'n lengte van 320 meter, 'n wydte van 80 meter en 'n hoogte van 40 meter is volgens 'n ontwerp van die Berlynse argitekte Ralf Schüler en Ursulina Schüler-Witte ná slegs vier jaar se boutyd in 1979 geopen.
Tigris
Die Tigris is al lank 'n belangrike vervoerroete in 'n land wat hoofsaaklik uit 'n woestyn bestaan. Dit is tot by Bagdad bevaarbaar vir platboomvaartuie, maar vlotte is nodig om goedere verder tot by Mosoel te vervoer. Rivierhandel het in die 20ste eeu afgeneem in belangrikheid toe die Basra-Bagdad-Mosoel-spoorlyn en paaie al hoe meer van die goedereverkeer begin dra het.
FSV Salmrohr
Die klub is in 1921 gestig as DJK Salmrohr-Dörbach, maar in 1933 is die naam verander na SV Salmrohr. Na die Tweede Wêreldoorlog is die klub in 1946 herstig as SV Salmrohr 1946 en 'n jaar later is die naam verander na FC Salmrohr 1946. Tussen 1958 en 1971 het die klub bekend gestaan as FSV Salmrohr-Dörbach, waarna die huidige naam aangeneem is.
Beleg van Mafeking
Oploop
Like the British government, the local politicians feared that increased military activity might provoke a Boer attack, so Baden-Powell found himself having to obtain many of his own stores, organise his own transport and recruit in secret. With barely trained forces and aware of the Boer's greatly superior numbers, commando tactics and the failure of the earlier Jameson Raid, Baden-Powell decided that the best course of tying down Boer troops would be through defence rather than attack. Consequently he chose to hold the town of Mafeking due to its location - both near the border and on the railway between Bulawayo and Kimberley - and because of its status as a local administrative centre, which he also found to have good stocks of food.
Ierse nasionale rugbyspan
Kleure, vlae en himnes
Ierland se tradisionele trui bestaan uit ’n groen hemp, wit broeke en groen sokkies, waarvan hul bynaam Men in Green (“Mans in groen”) afgelei is. Hul embleem bevat ’n klawerblaar (Shamrock) en ’n rugbybal; ’n klawerblaar is al tydens die eerste wedstryd van ’n Ierse span in 1874 op hul embleem vertoon.
Berta Smit
Hoorspele
Die hoorspel ’n Man soos ek word in 1970 deur die Suid-Afrikaanse Uitsaaikorporasie uitgesaai en deur Leendert Dekker opgeneem in Drie Bybelhoorspele. Met Moses as hoofkarakter is hierdie geen konvensionele drama nie, met ’n vervlegting van die temas oor wie Moses was en oor wie God is. Die Bybelse verwysings word gekoppel aan terugkerende motiewe om so die betekenislae van die drama te ontwikkel. Die vernaamste motiewe is granate, druiwe en vye (simbool van die seëninge van die beloofde land), water (simbool van die lewe), dors (geestelike betekenis), die sluier en doek (simbool van die bedekking van God se glorie) en die offer buite die laer (simbool van die dood van iemand sodat ander kan lewe)
Ierse nasionale rugbyspan
Tuisstadion
Die tradisionele tuiste van Ierse rugby is Lansdowne Road in Dublin, waar die meeste van Ierland se tuiswedstryde gespeel is. Die stadion is in 2007 gesloop en in 2010 deur ’n nuwe stadion vervang. Die naamregte is aan ’n versekeringsmaatskappy verkoop, en die stadion staan nou bekend as die Aviva-stadion.
Afrigters
Ierland het in 1968 vir die eerste keer ’n hoofafrigter benoem: Ronnie Dawson. Die huidige Ierse hoofafrigter is Andy Farrell, nadat hy in 2019 aangestel is.
Gespikkelde sloothaai
Habitat en gewoontes
Die haaie kom gewoonlik nie in skole voor nie, slegs indien daar baie kos beskikbaar is. Hulle eet klein vissies en ook klein haaitjies. Hulle soek kos by klein rotsriwwe en slote in die riwwe.
Limiet
Spesiale geval
Hierdie funksie het geen \chi waarde nie, dus die limiet van ’n konstante bly die spesifieke konstante afgesien van waarheen \chi neig .
Scandal (Japannese musiekgroep)
Toekennings en nominasies
Japan Record Awards:
Radio Television Hong Kong International Pop Poll Awards:
Tuinroete
Mere
Tussen George en Knysna is die mere gebied, daar is vier mere in die area: Groenvlei, Langvlei, Rondevlei en Swartvlei. By Knysna is die bekende strandmeer terwyl by Plettenbergbaai -oos van Knysna- ook 'n meer is waar die Keurboomsrivier uitmond. Die Swartvlei meer mond by Sedgefield uit in die see en het ontstaan toe die riviervallei deur die stygende seevlak oorweldig is, terwyl Rondevlei ontstaan het uit 'n kom wat deur die wind geskep en later deur water gevul is. Langvlei is 'n verdronke depressie tussen die duine.
Bletchley Park
Na 1945
Na 1945 het die GC&CS verhuis, en alle dokumente en byna alle masjiene is in opdrag van Winston Churchill vernietig om die bestaan van  die hele operasie te versuier. Sowel die Russe as die Engelse het Duitse koderingstoerusting gebuit, wat een van die redes was om die afluistering geheim te hou. Sommige sleutelmedewerkers het na die nuwe standplaas verhuis, maar die meeste personeel is oortollig gemaak. Jare lank moes hul werk en prestasies geheim gehou word. Eers in die 1970's is Bletchley Park se oorlogspogings openbaar gemaak en kon werknemers hul verhale deel. Deels as gevolg van geheimhouding, het die misverstand ontstaan dat die Amerikaners die rekenaar in die vyftigerjare uitgevind het, terwyl die Engelse al tien Colossus-rekenaars voor 1945 bestuur het.
Wikings
Politieke en sosiale struktuur
Die Sweedse Wikings het in Rusland nedersettings gestig, waarvan die belangrikste Nowgorod (Gardarike), Smolensk en Kiëf was. Die naam Rus (vandaar Rusland), is deur die Slawiese bevolking aan dié Wikings gegee. Die oostelike togte van die Wikings het hulle herhaaldelik tot naby Konstantinopel (nou Istanboel) gebring. Hulle het ook die kalifaat van Bagdad bereik. Dié plundertogte het uiteindelik verander in handelsekspedisies, waarby heuning, pelse en slawe geruil is vir speserye en systowwe. Van dié uitgebreide handel getuig die vondste van Bisantynse en Arabiese munte op die eiland Gotland en op Birka. Weens hul geskiedkundige gevolge moet die togte van die Wikings in die Weste as die belangrikste beskou word.
Minangkabau
Minangkabau is verwant aan Balinees, Bandjarees, Chamorro, Indonesies/Maleis, Javaans, Madoerees, Palauaans en Soendanees. Dit is ietwat minder verwant aan Filippynse tale soos Cebuano en Tagalog (Filippyns) en het daarnaas nog 'n los verbintenis met Malgassies in Madagaskar.
Hendrik Brand
Na Suid-Afrika
In Januarie 1913 vestig hy hom in Suid-Afrika en aanvaar ’n pos as Biologie onderwyser aan Rondebosch Boys High School. Met die begin van die Eerste Wêreldoorlog in 1914 poog hy om by die vegtende magte aan te sluit, maar word op mediese gronde afgekeur weens ’n onreëlmatige hartklop. Later word vasgestel dat dit onskadelik is. In 1916 tree hy in diens van die Departement van Landbou as insektekundige aan die Rosebank Navorsingsentrum in Kaapstad. Hier doen hy navorsing oor insekte wat van gestoorde graan lewe, ’n onderwerp wat van nasionale belang was omdat groot hoeveelhede graan in oorlogstyd in die Kaap gestoor is. Op 29 September 1917 trou hy met die pianis Elsie Mary Croft en uit die huwelik word ’n seun (John) en ’n dogter (Mary Katherine) gebore. Na sy huwelik dien hy in die personeel van die Cedara Landbouskool in Natal, waar hy veral navorsing doen oor bye. Hy word in 1918 die eerste Suid-Afrikaner om ’n Carnegie-beurs vir verdere studie te verwerf en in 1920 behaal hy ’n M.Sc.-graad aan die Natal Universiteitskollege.
Ekstroversie en introversie
Die konsep van ekstroversie en introversie is 'n sentrale dimensie van sommige teorieë oor menslike persoonlikheid. Die terme "introversie" en "ekstroversie" is deur Carl Jung gewild gemaak. Ekstroversie is geneig om in spontane, energieke, spraaksame gedrag tot uiting te kom terwyl introversie deur 'n groter teruggetrokkenheid en alleenheid gekenmerk word.
Introversie
Introverte put genot uit alleen-aktiwiteite soos lees, skryf, rekenaarverwante aktiwiteite, stap en visvang. Die argetipe kunstenaar, skrywer, beeldhouer, ingenieur, komponis en uitvinder is almal hoogs introverties. Introverte geniet dit gewoonlik om op hulle eie te wees en vind dit minder lonend wanneer hulle tussen groot groepe is, maar geniet interaksie met goeie vriende. Hulle verkies dit om op 'n enkele aktiwiteit op 'n slag te konsentreer en hou daarvan om situasies eers dop te hou voordat hulle deelneem, iets wat veral by ontwikkelende kinders en adolessente gesien word. Hulle is meer analities voordat hulle praat. Introverte word maklik deur te veel stimulasie by sosiale byeenkomste en baie interaksie oorweldig.
Sosiale aandagteorie
Nog 'n verklaring vir die hoë korrelasie tussen ekstroversie en geluk word deur 'n studie deur Ashton, Lee en Paunonen (2002) verskaf. Volgens hulle is die kernelement van ekstroversie 'n geneigdheid om op maniere op te tree wat sosiale aandag trek, behou en geniet, en waar sensitiwiteit nie beloon word nie. Hulle beweer dat die beloningspotensiaal een van die fundamentele kenmerke van sosiale aandag is.
Temperamentele beskouing
Die temperamentele beskouing is op die idee gebaseer dat daar 'n direkte skakel tussen mense se persoonlikheidseienskappe en hulle sensitiwiteit vir positiewe en negatiewe affekte is.
.pn
Eksterne skakels
Toppdomän
Ekstroversie en introversie
Die vastepuntmodel
Volgens die vastepuntmodel is elke individu se vlakke van positiewe en negatiewe affek min of meer "vas". Ná 'n positiewe of negatiewe gebeurtenis is mense se gemoedstemming dus geneig om terug te keer na die voorafgestelde vlak. Volgens die vastepuntmodel ervaar ekstroverte meer geluk aangesien hulle voorafgestelde punt van positiewe affek hoër as dié van introverte is. Ekstroverte benodig dus minder positiewe versterking ten einde gelukkig te voel.
Plettenbergbaai
Omgewing
Die Keurboomsrivier mond uit in die Keurboomsrivierstrandmeer wat op sy beurt weer uitmond in die Indiese Oseaan. Sport soos hengel, swem, seiljagvaart en ski word op die lagune beoefen. Plettenbergbaai beskik oor drie lang strande waarvan Keurboomsstrand en Robbergstrand seker die bekendste is. Op Robberg, 'n klein skiereiland suid van die dorp, is 'n natuurbewaringsgebied van 243 ha. Die skiereiland eindig in Cape Seal met sy Kaap Sealvuurtoring. Robberg dien ook as 'n natuurlike breekwater. Die strand by Robberg is as 'n blouvlagstrand gesertifiseer. Die bedreigde Knysnaseeperdjie (Hippocampus capensis) kom in die strandmeer voor.
Goue koningvis
Die Goue koningvis (Gnathanodon speciosus) is 'n vis wat aan die ooskus van Suid-Afrika voorkom vanaf Durban noordwaarts. In Engels staan die vis as die Golden Kingfish bekend.
Paul Kruger
Militêre leier
In Transvaal is hy "die dapperste onder die dapperes" genoem en selfs buite die landsgrense het hy 'n reputasie as 'n ervare en onverskrokke militêre leier opgebou. In 1855 is Kruger aangestel as lid van die Volksraadkommissie wat onder leiding van die Nederlander Jacobus Stuart 'n grondwet vir Transvaal moes opstel. Die grondwet is in Januarie 1857 voltooi en op 6 Januarie 1857, met die hysing van die Vierkleur op Potchefstroom, het die Zuid-Afrikaansche Republiek amptelik totstand gekom.
Britse anneksasie
In Transvaal het die hoop opnuut opgevlam op 'n onderhandelde teruggawe van onafhanklikheid. Gladstone was egter slegs bereid om plaaslike selfbestuur toe te staan. Dit was vir almal, insluitende Kruger, duidelik dat die Boere die wapen teen Brittanje sou moes opneem. Op 'n volksvergadering op 16 Desember 1880 by Paardekraal is die Volksraad in ere herstel en deur die burgers tot die enigste wetgewende gesag van Transvaal verklaar. Kruger is weer tot visepresident verkies en die regering is opgedra aan 'n Driemanskap bestaande uit Kruger, Piet Joubert en M.W. Pretorius.
President van ZAR
Hy moes ook sy burgers teëhou om nie die Limpopo oor te steek nie, ten einde wrywing met Cecil John Rhodes te voorkom. Toe hy in 1888 die tweede keer tot President verkies word, word sy botsings met Rhodes feller.
Stellaland en Goosen
Kruger het Warren en Cecil Rhodes by Veertien Strome op die grens van Griekwaland-Wes en Transvaal ontmoet, waar 'n ooreenkoms oor die afbakening van Transvaal se wesgrense bereik is. Brittanje het daardeur beheer oor die pad na die noorde verkry en alle hoop op die weswaartse uitbreiding van Transvaal is verydel.
Ontdekking van goud
Die ekonomiese swaartepunt in Suid-Afrika het van die Kaap na die Witwatersrand verskuif en gepaard daarmee het die ZAR ook die brandpunt van die Suid-Afrikaanse politiek geword. Die koorsagtige haas waarmee spoorweë uit Natal en die Kaapkolonie verleng is om die Britse hawens met die Witwatersrand te verbind, is op Transvaal se grense gestuit. Kruger wou die Delagoabaaispoorlyn beskerm en het eers in 1891, toe die voltooiing van die spoorlyn in die vooruitsig gestel is, met die Kaapse regering 'n ooreenkoms aangegaan waarvolgens die NZASM die Kaapse spoorlyn van Vereeniging af na Johannesburg sou voltooi. In 1892 is Johannesburg per spoor met Kaapstad verbind en teen 1895 ook met Port Elizabeth en Durban. Die spoorlyn na Delagoabaai is aan die einde van 1894 in gebruik geneem en in Julie 1895 amptelik deur Kruger geopen. Hy het self per trein na die Portugese hawe gereis en daar aan boord gegaan van 'n Duitse skip, waar hy 'n telegram van gelukwensing van die Duitse keiser, Wilhelm II, ontvang het.
Tariewestryd
Nog 'n diplomatieke neerlaag wat Kruger gely het, het gespruit uit die tarieweoorlog wat teen 1895 tussen die verskillende spoorweë ontstaan het. Die Kaapse Spoorweë het op een helfte van Johannesburg se goederevervoer aangedring, terwyl Kruger slegs een derde wou toestaan en die Delagoabaailyn met die res wou bevoordeel. 'n Konferensie om die saak te besleg, het misluk en as teenmaatreël het die Kaapkolonie die tariewe op sy spoorlyn aansienlik verlaag ten einde dit aanlokliker te maak.
Ballingskap
Op 22 November het Kruger 'n oorweldigende ontvangs by Marseille geniet. Hy is oral in Frankryk deur die publiek toegejuig en deur die Franse president, Emile Loubet, amptelik onthaal. Vanweë die politieke situasie in Europa was Frankryk egter nie bereid om enige hulp aan die 2 Suid-Afrikaanse republieke te verleen nie. Duitsland was ook nie geneë om hom Britse gramskap op die hals te haal nie en terwyl hy reeds na Berlyn op pad was, het Kruger ŉ boodskap ontvang dat die keiser hom nie te woord kon staan nie.
Geochemie
Geskiedenis
Hierdie afdeling van die vakgebied chemie het ontstaan in die 1950's. Dit stel geoloë in staat om die chemiese of isotopiese samestelling van minerale te ondersoek. Aanvanklik was daar 'n kloof van onbegrip tussen die vakgebiede chemie, fisika en geologie, maar dit het vinnig verander toe dit duidelik geword het dat geochemie die begrip van baie prosesse hier op aarde en in die sonnestelsel kan verbeter.